Redzuan Othman

Prof. Datuk Dr. Mohammad Redzuan Othman adalah pengasas dan Pengarah Pusat Kajian Demokrasi dan Pilihan Raya Universiti Malaya (UMcedel) Universiti Malaya (UM) dari 26 Febuari 2012 hingga 31 Disember 2014. Beliau juga menjadi Dekan Fakulti Sastera dan Sains Sosial UM.
Selain itu Redzuan adalah bekas pemimpin ABIM dan kini memimpin Wadah Pencerdasan Umat Malaysia (Wadah).

Pelbagai anugerah

Profesor sejarah itu pernah mendapat anugerah pensyarah cemerlang selama 11 tahun berturut-turut dan dekan terbaik pada 2012. Dr Redzuan dapat menghuraikan kekeliruan kepada Lembaga Pengarah Universiti Malaya, yang dipengerusikan Tan Sri Arshad Ayub (85 tahun) dan khabarnya Arshad turut berpuas hati.

Pendirian Malaysia terhadap Hamas dan Fatah

Pada 1 Januari 2007 , Zainal Abidin Bakar selaku Setiausaha Bahagian Penerangan Luar Negeri, Kementerian Luar Negeri, Wisma Putra, Putrajaya menafikan kekeliruan Redzuan Othman semasa wawancaranya bersama wartawan Noor Azam Shairi pada 24 Disember 2006 yang tersiar dalam Mingguan Malaysia.
Pendirian Malaysia ialah menyokong kemenangan Hamas di dalam pilihan raya Majlis Perundangan Palestin (PLC).Ucapan tahniah dihantar pada 27 Januari 2006 yang kemahuan penduduk Palestin di dalam pilihan raya yang demokratik sebaik sahaja Hamas memenangi pilihan raya pada 25 Januari 2006. Perdana Menteri Malaysia turut menggesa masyarakat antarabangsa menerima keputusan pilihan raya yang memihak kepada Hamas. Sewaktu sesi debat umum Perhimpunan Agung PBB Ke-61 di New York pada 20 September 2006 Malaysia menyatakan pendirian yang sama, menyokong Hamas. Pendirian sama turut disampaikan semasa pertemuan Presiden Bush pada 18 September 2006 di New York.
Semasa Mesyuarat Menteri- Menteri Biro Penyelarasan Pergerakan Negara-Negara Berkecuali (NM-CoB) di Kuala Lumpur , Farouk Kaddoumi (Fatah) dan Mahmoud Zahar (Hamas) telah hadir . Kedua-dua mereka hadir kerana kerajaan Palestin memilih mereka melalui Kedutaan Palestin di KL. Selain itu Malaysia tidak pernah mengkategori Hamas sebagai pertubuhan pengganas. Sebaliknya Hamas sebagai kumpulan pejuang Palestin kerana memperjuangkan kebebasan tanah air mereka dari pendudukan dan penjajahan kuasa asing.

Pengarah UMcedel

Dr Redzuan Othman telah dilantik oleh UM sebagai Pengarah Pusat Kajian Demokrasi dan Pilihan Raya Universiti Malaya (UMcedel). Perlantikan itu disahkan oleh Senat Universiti yang berketuakan naib canselor, ketika itu Prof Tan Sri Dr Ghauth Jasmon. Kajian UMcedel bukan sahaja dicemuh BN tetapi pernah diremehkan pimpinan Rakatan Rakyat sendiri.
Pada 19 Februari 2013, forum politik anjuran UMcedel, terpaksa dibatalkan susulan arahan Pejabat Perdana Menteri (PMO) dan Kementerian Pengajian Tinggi. Ahli penal yang diundang nampak seimbang; Husam Musa (PAS), Nurul Izzah Anwar (KeADILan), P Kamalanathan (MIC) dan Saifuddin Abdullah (UMNO).
Pada 20 Februari 2014, Dr Redzuan Othman telah membentangkan Kajian Pilihan raya kecil Kajang 2014 di Fakulti Fakulti Sastera dan Sains Sosial Universiti Malaya.Beliau menafikan dakwaan beberapa blogger bahawa kononnya beliau merupakan penyokong dan sahabat baik Ketua Pembangkang, Datuk Seri Anwar Ibrahim. Memang benar sejak 1970-an beliau kenal Dr Ahmad Zahid Hamidi,Tun Dr [[Mahathir Mohamad dan dengan Anwar lebih lama tapi tidaklah sampai cium tangan Anwar. Beliau tidak layan sangat blogger kerana tiga perempat daripada mereka 'tidak betul'. Beliau menjadi sasaran blogger kerana UMcedel didakwa cenderung memihak kepada Pakatan Rakyat dan menjadi alat perang saraf kepada Ketua Pembangkang itu.
Timbalan Yang Dipertua Angkatan Belia Islam Malaysia (ABIM) Selangor, Dr. Wan Muhammad Adam meragui kesahihan kajian itu kerana Redzuan kenalan Anwar. Kajian itu akan mempengaruhi pengundi dalam Pilihan Raya Kecil Kajang 2014 pada 5 Mei 2014. Keraguan turut dikongsi oleh Naib Presiden Persatuan Peguam Muslim Malaysia (PPMM), Azril Mohd. Amin. Redzuan adalah merupakan bekas pemimpin ABIM dan kini memimpin Wadah Pencerdasan Umat Malaysia (Wadah) dilihat banyak menyebelahi Anwar.  Dr Redzuan juga rapat dengan Dato' Ahmad Maslan, Timbalan Menteri Kewangan dan merupakan rakan baik kepada Setiausaha Sulit Kanan Perdana Menteri, Dato' Shahlan Ismail.

Penamatan tugas

Pada 1 Julai 2014,Naib Canselor Universiti Malaya, Datuk Dr. Mohd. Amin Jalaluddin menafikan dakwaan penamatan tugas Redzuan Othman selaku pengarah Umcedel kerana campur tangan politik. Perkhidmatan beliau sebagai Dekan Fakulti Sastera dan Sosial Sains UM tidak dilanjutkan selepas 30 Jun 2014.
Sebenarnya keputusan itu mengambil kira persaraan Mohammad Redzuan (59 tahun) pada 2014 nanti. Timbalannya iaitu Dr. Amir Saifude Ghazali diberi peluang untuk memikul tanggungjawab selaku pengarah UMcedel. Keputusan itu demi kepentingan universiti dan tidak mempunyai sebarang kaitan dengan sebarang bentuk tekanan daripada pihak luar.
Menurut Perlembagaan Universiti 2010, subseksyen 24(4) memperuntukkan kuasa kepada Naib Canselor untuk melantik seorang dekan atau pengarah fakulti, Naib Canselor boleh melantik seorang dekan atau pengarah dalam kalangan tiga calon yang menerima undian tertinggi daripada pemilihan.Daripada tiga calon yang menerima undian tertinggi daripada pemilihan yang diadakan dari 10 hingga 12 Jun 2014, satu temu duga untuk setiap calon akan diadakan antara 17 dan 20 Jun 2014. Dr Mohd Amin menjelaskan tiga calon disenarai pendek iaitu Professor Dr Md Sidin Ahmad dan Professor Datuk Dr Azizan Abu Samah. Akhirnya Md Sidin (55 tahun) terpilih sebagai dekan baharu Fakulti Sastera dan Sains Sosial, mengambil kira persaraan Mohammad Redzuan tahun hadapan.
Pada 30 Jun 2014 , Datuk Saifuddin Abdullah menerusi Facebook turut protes, lalu meletak jawatan sebagai Felo Penyelidik Kanan Universiti Malaya.Saifuddin adalah bekas Timbalan Menteri Pendidikan Tinggi .  Presiden Abim, Amidi Abdul Manan bersama 15 NGO lain berhasrat menghantar memorandum kebebasan akademik kepada KPM sebagai tanda solidariti kepada Prof Redzuan.

Pendidikan

Dr Redzuan mendapat BA dari Universiti Malaya. Kemudian sambung belajar peringkat MA di Universiti London di IK dab PhD di Universiti Edinburg, UK.